閏月

閏月係喺陰陽曆之中，按日月運行，喺某啲年份，補返落去嘅月份。太陽一歲，約莫等如12.37個月。如整年齊頭十二個月，約莫三百五十四到五日，一年就少咗0.37個月，噉過年就越來越早，年同季節唔相符。因爲隔兩到三年，一湊夠日數，就補返個月，等日月周期差距拉近，平衡季節月相。噉呢個月就係閏月，呢一年叫「閏年」，有十三個月，變成約莫三百八十四到五日。

置閏模式，約莫十九年會重複一次。

月份
曆法